Godsmack

Οι Godsmack είναι αμερικάνικο alternative metal συγκρότημα το οποίο δημιουργήθηκε στο Λώρενς της Μασαχουσέτης το 1995 και έχουν γνωρίσει μεγάλη επιτυχία στην Βόρεια Αμερική με τρεις # 1 δίσκους στο Billboard των Ηνωμένων Πολιτειών.

Βιογραφία
Οι Godsmack δημιουργήθηκαν το 1995 από το ντράμερ των Strip Mind, Σάλι Έρνα, ο οποίος ανέλαβε τα φωνητικά του νεοσύστατου συγκροτήματος. Το μπάσο ανέλαβε ο Ρόμπι Μέριλ, τα τύμπανα ο Τόμι Στιούαρτ και την κιθάρα ο Λι Ρίτσαρντς, ο οποίος αποχώρησε από το σχήμα λίγο αργότερα δίνοντας την θέση του στον Τόνι Ρόμπολα, την ίδια περίοδο που τα τύμπανα ανέλαβε ο Τζο Ντ' Άρκο.

Οι Godsmack δανείστηκαν χρήματα από φιλικό τους πρόσωπο και ηχογράφησαν τον ομώνυμο τους δίσκο το 1996,Godsmack - Godsmack | Songs, Reviews, Credits, Awards | Allmusic με τον Σάλι Έρνα να παίζει τύμπανα αντικαθιστώντας τον Ντ' Άρκο. Αν και σκοπός του άλμπουμ ήταν να προωθήσει το συγκρότημα κατά τις τοπικές του ζωντανές εμφανίσεις και ήταν αρχικά διαθέσιμο σε καταστήματα βιβλίων και περιοδικών, οι συχνές μεταδόσεις του τραγουδιού "Keep Away" από τον ραδιοφωνικό σταθμό "WAAF" βοήθησε τον δίσκο να πραγματοποιεί πωλήσεις χιλίων αντιτύπων την εβδομάδα. Ακολούθησε το κομμάτι "Whatever", οδηγώντας την ομάδα μάνατζμεντ "PGE" να αναλάβει το συγκρότημα, την ίδια περίοδο κατά την οποία επέστρεψε στα τύμπανα ο Τόμι Στιούαρτ. Οι Godsmack υπέγραψαν στην "Republic Records", η οποία κυκλοφόρησε και πάλι το ντεμπούτο τους δίνοντας του τον τίτλο "All Wound Up".Godsmack - All Wound Up (CD, Album) at Discogs Το συγκρότημα εντάχθηκε στην περιοδεία του "Ozzfest", βοηθώντας τον δίσκο του να γίνει πλατινένιος.

Τον Οκτώβριο του 2000 κυκλοφόρησε ο δεύτερος τους δίσκος με τίτλο "Awake", ανεβαίνοντας στην πέμπτη θέση του Billboard. Για την προώθηση του, το συγκρότημα περιόδευσε ανοίγοντας τις εμφανίσεις των Deftones το καλοκαίρι του 2001, ενώ ακολούθησε η συμμετοχή τους στο σάουντρακ της ταινίας "The Scorpion King" με το τραγούδι "I Stand Alone", το οποίο έγινε χρυσό στις Ηνωμένες Πολιτείες.Godsmack - I Stand Alone - YouTube

Στα μέσα του 2002, αποχώρησε από το σχήμα ο Τόμι Στιούαρτ, με τον Σάνον Λάρκιν να τον αντικαθιστά. Τον Απρίλιο του 2003, κυκλοφόρησαν το "Faceless" ανεβαίνοντας στην κορυφή του Billboard και πουλώντας 260.000 αντίτυπα κατά την πρώτη εβδομάδα κυκλοφορίας του. Έναν μήνα αργότερα, το άλμπουμ βραβεύθηκε ως πλατινένιο ξεπερνώντας το ένα εκατομμύριο αντίτυπα και τον Σεπτέμβριο περιόδευσαν στην Ευρώπη μαζί με τον Ozzy Osbourne,OZZY OSBOURNE, H.I.M., GODSMACK To Team Up For European Tour! συνεχίζοντας στην Αμερική με support από τους Adema.

Τον Μάρτιο του 2004 κυκλοφόρησαν το ακουστικό ΕΡ "The Other Side",Godsmack - The Other Side at Discogs περιοδεύοντας κατά το μεγαλύτερο μέρος της χρονιάς μαζί με τους Metallica. Την επόμενη χρονιά, το συγκρότημα συνεργάστηκε με τον Τεντ Νούτζεντ και στις 1 Απριλίου 2005 εμφανίστηκαν ζωντανά στο φεστιβάλ "Rockin' The Corps" μπροστά σε 50.000 Αμερικανούς Πεζοναύτες.

Το 2006 κυκλοφόρησαν τον δίσκο "Godsmack IV" πουλώντας 211.000 αντίτυπα στις Ηνωμένες Πολιτείες κατά την πρώτη εβδομάδα κυκλοφορίας του και περιοδεύοντας με τους Breaking Benjamin στην Βόρεια Αμερική.Godsmack - IV review - Metal StormGODSMACK, BREAKING BENJAMIN Tour Dates Announced

Στις 11 Απριλίου 2007, ο Σάλι Έρνα ενεπλάκη σε αυτοκινητιστικό δυστύχημα και παρ' όλο που δεν αντιμετώπισε σοβαρούς τραυματισμούς, η επιβάτης του άλλου οχήματος, Λίντσεϊ Τέιλορ έπεσε σε κώμα και επέζησε με την βοήθεια ιατρικών μηχανημάτων.

Νέες ηχογραφήσεις πραγματοποιήθηκαν τον Μάιο του 2009 και το συγκρότημα συμμετείχε στην περιοδεία "Crüe Fest II" το καλοκαίρι της ίδιας χρονιάς.Mötley Crüe Unveils Crüe Fest 2 Lineup Τον επόμενο Μάιο κυκλοφόρησαν το "The Oracle", το τρίτο συνεχόμενο # 1 άλμπουμ τους.Godsmack – The Oracle | Album Reviews | Consequence of Sound Οι Godsmack εμφανίστηκαν στο "Mayhem Festival" ως πρώτο όνομα μαζί με τους Disturbed και την άνοιξη του 2011 περιόδευσαν μαζί με τους Staind.MAYHEM FEST 2011 Lineup and Full Itinerary Announced (DISTURBED, GODSMACK, MEGADETH)

Το 2012, κυκλοφόρησαν το ζωντανά ηχογραφημένο "Live & Inspired" και τον Ιανουάριο του 2013 περιόδευσαν στις Ηνωμένες Πολιτείες.Godsmack, 'Live & Inspired' – Album Review - Loudwire Μέσα στο 2013, ο Έρνα ανακοίνωσε ότι το συγκρότημα θα έκανε διάλειμμα λόγω του φόρτου από τις ζωντανές εμφανίσεις κατά την προηγούμενη διετία.Sully Erna on Godsmack: 'We're Taking 2013 Off' - Loudwire

Τον Φεβρουάριο του 2014, ανακοινώθηκε η ηχογράφηση του έκτου άλμπουμ του συγκροτήματος με τίτλο "1000hp", το οποίο ανέβηκε στην τρίτη θέση του Billboard και την δεύτερη θέση των καναδικών τσαρτ.

Δισκογραφία
Στούντιο ηχογραφήσεις
ΈτοςΆλμπουμΗ.Π.Α.Godsmack | Awards | AllMusicΚαναδάςΒραβεύσειςGold and Platinum Searchable Database - RIAA 1998   Godsmack    22  -  : 4 x πλατινένιος / : Χρυσός 2000   Awake    5  9  : 2 x πλατινένιος / : Πλατινένιος 2003   Faceless    1  9  : Πλατινένιος / : Χρυσός 2006   Godsmack IV   1  4  : Χρυσός 2010   The Oracle    1  2  : Χρυσός 2014   1000hp    3  2  

Ζωντανές ηχογραφήσεις
 Live & Inspired (2012)Συλλογές
 Good Times, Bad Times... Ten Years of Godsmack (2007)

Παραπομπές

 Εξωτερικοί σύνδεσμοι 
Συνέντευξη Godsmack: Ο ντράμερ Shannon Larkin μιλάει για το άλμπουμ «Lighting Up The Sky», την απόσυρση της μπάντας από τη δισκογραφία, το rock και τη ζωή του

Πηγές

 Bio : Godsmack
 Godsmack | Biography | AllMusic
 Godsmack Discography at Discogs

Κατηγορία:Hard rock συγκροτήματα από Μασαχουσέτη
Κατηγορία:Αμερικανικά nu metal συγκροτήματα
Κατηγορία:Heavy metal συγκροτήματα από Μασαχουσέτη